open-index/open-wikipedia-markdown huggingface dataset:
National Institute of Dramatic Art

**National Institute of Dramatic Art** (**NIDA**) er et australsk universitet for studenter i som vil utdanne seg i scenekunst. Universitetet ble grunnlagt i 1958, og NIDA har tilbudt studier innenfor teater, film og fjernsyn. De tilbyr i dag både lengre semesterår og korte kurs, samt ferieprogrammer og kurs for selskaper.

I 2013 ble NIDA rangert som den 8. beste dramaskolen i verden av *[[The Hollywood Reporter]]*.

NIDAs universitetsområde ligger hovedsakelig i Kensington, New South Wales. Det ligger en rekke scener rundt området som brukes av skolen.

## Kjente personer som har gått på NIDA
*Cate Blanchett  
*Toni Collette
*Essie Davis
*Judy Davis
*Colin Friels
*Mel Gibson
*Baz Luhrmann
*Miranda Otto
*Richard Roxburgh
*Hugo Weaving
*Sam Worthington
*Catherine Martin, har vunnet to Oscar i samarbeid med Baz Luhrmann
*Michael Wilkinson, ble nominert til en Oscar i 2014 for *[[American Hustle]]*
*Paul Curran
*Jim Sharman, regissøren av The Rocky Horror Picture Show

## Referanser


## Eksterne lenker
* NIDA
Swissport Tanzania

**Swissport Tanzania** (også kjent som **Swissport Tanzania plc.**) er et selskap som tilbyr bakketjenester I Tanzania. Selskapet ble etablert i 2001 etter morselskapet, Swissport Internationals oppkjøp av Dar es Salaam Airports Handling Company (DAHACO), Selskapet tilbyr bakketjenester, herunder  cargo handling, vedlikehold og levering av drivstoff på Julius Nyerere internasjonale lufthavn og Kilimanjaro internasjonale lufthavn. Selskapet ser på mulig ekspansjon til Songwe lufthavn og Mtwara lufthavn. Selskapet ble børsnotert på Dar Stock Exchange i 2003.
## Eierskap
Selskap har vært børsnotert siden 2003 og aksjeene omsettes under symbolet: **SWIS**på Børsen i Dar es Salaam. En majoritets aksjepost på 51% eies av morselskapet, Swissport International og de resterende 49% eies av andre aksjonærer, se listen under:

## Airport Network

### Julius Nyerere International Airport
Julius Nyerere International Airport er største flyplass I Tanzania og Swissports største kunde. Opprinnelig ble bakketjenester utført av Dar es Salaam Airports Handling Company (DAHACO), et statseiet selskap som utførte disse tjenester siden 1985. I 2000 ble selskapet privatisert og Swissport International sikret seg 51% aksjemakoriet og kom dermed inn i landet  Selskapet utfører alle vanlige bakketjenester med flyfrakt og siden  2014 står dette for 80% av selskapets inntekter. Selskapet har lisens  på vedlikehold av fly og leverer drivstoff. Selskaprt var lenge alene om disse tjenester, men etter 2014 har regjeringen liberaliset  industrien og begynt å utstede lisenser til  forskjellige andre..

### Kilimanjaro Internadjonale lufthavnt
DAHACO begynte på Kilimanjaro internasjonale lufthavn i 1990 som var deres første prosjekt etter Dar-es-Salaam. Oppkjøpet  av DAHCO  2000 førte til at Kilimanjaro kom med i porteføljeen. Swissport utfører både vanlige bakketjenester og frakthandling og er den eneste som har gitt reduserte inntekter på grunn av rdusert trafikk . Swissport har et lokalt kontor I  Arusha for virksomheten på Kilimanjaro. Kilimanjaro Airport Development Company blir styrt fra kontoret i Arusha,.

### Songwe Airport
På Songwe lufthavn begynte  operasjonene i 2012 og Swissport utvidet med sitt nærvær i oktober 2013. For tiden er det bare Fastjet Tanzania som er Swissports eneste kunde på plassen. Flyplassen vil bli viktig for flyfrakt i det sydlige Tanzania og Swissport øyner å kapre dette.

### Mtwara lufthavn
På grunn av lite og langsom vekst i Dar-es-Salaam og på Kilimanjaro har Swissport ekspandert på Mtwara lufthavn Flyplassen kom med i Swissports 
portefølje samtidig med Songwe lufthavn. Med det økte nærvær i det sydlige Tanzania på grunn boring etter olje og gass, planlegger Swissport å satse på at det vil bli økning, både i  passasjerer og frakt i  regionen.

## Se også
* Tanzania Airports Authority
* Liste over flyplasser i Tanzania

## Referanser
The Rugby Championship

**The Rugby Championship** er en årlig internasjonal turnering i rugby union mellom Argentina, Australia, New Zealand og Sør-Afrika.  Den ble opprettet som Tri Nations i 1996 med tre lag inntil Argentina ble med i 2012 og navnet ble endret The Rugby Championship.

Det er SANZAAR som har ansvaret for turneringen.  Dette er et konsortium av rugby union-forbundene til de deltagende landene.  Konsortiet ble stiftet under navnet SANZAR, men endret navn i 2016 for formelt å vise at Argentina også var medlem.

## Historie
Australia og New Zealand spilte mot hverandre første gang i 1903.  Sør-Afrika spilte mot begge landene i 1921, men det var ingen formell turnering mellom lagene slik som det var i Europa med Seksnasjonersturneringen og lagene spilte bare sporadisk mot hverandre.  Da sporten ble profesjonell, ble konsortiet SANZAR stiftet og de opprettet turneringen Tri Nations i 1996.  I 2012 ble Argentina inkludert etter de hadde imponert i landskamper og kommet på tredjeplass i Verdensmesterskapet i rugby union 2007 og kommet til kvartfinalen i Verdensmesterskapet i rugby union 2011.  Turneringen skiftet da navn til The Rugby Championship.
Sør-Afrika deltok ikke i 2020-turneringen på grunn av utfordringene med reiser under Covid-19.

## Format og poenggiving
Mellom 1996 og 2005 spilte lagene mot hverandre to ganger; hjemme og borte.  Mellom 2005 og 2012 spilte lagene spilte mot hverandre tre ganger med unntak i 2007 og 2011 da de spilte to ganger mot hverandre da det ble arrangert VM i rugby union.  Siden 2012 da Argentina ble med, har lagene spilt mot hverandre to ganger med unntak i 2015 da de bare spilte én gang mot hverandre da lagene ønsket bedre tid for å forberede seg til verdensmesterskapet.

Lagene får 4 poeng for seier, 2 poeng for uavgjort og 0 poeng ved tap.  Det gis 1 bonuspoeng hvis laget skårer fire eller flere try uavhengig av resultatet i kampen og 1 bonuspoeng hvis laget taper med sju poeng eller mindre.

## Resultater
*Oversikten er oppdatert etter 2025-turneringen*

### Vinnere

* Turneringen spilles ikke i 2026, men New Zealand skal spille flere kamper mot Sør-Afrika og klubblag i Sør-Afrika. Australia skal spille flere kamper i Argentina mot deres landslag, men ikke klubblag.

### Sammenlagt

Fotnoter:
* Resultatene i årene 1996–2011 er for Tri Nations og Rugby Championship fra 2012
* Lagene spilte bare fire kamper i 2007, 2011 og 2015 og tre kamper i 2015 pga. verdensmesterskapet i rugby union.
* Sør-Afrika deltok ikke i 2020-turneringen (se kapittel *Historie*)

## Referanser




## Eksterne lenker
* Offisielt nettsted (engelsk)
Sumbawanga lufthavn

**Sumbawanga Airport**  er en flyplass i det vestre Tanzania som betjener byen Sumbawanga i Rukwa-regionen. Den tanzanianske regjering har søkt om midler fra  Den europeiske investeringsbank for å oppgradere flyplassen.

I stedet har Rukwas  Regional Commissioner, Stella Manyanga anmodet regjeringen om å bygge en ny flyplass i landsbyen Kisumba da nåværende flyplass ikke har store nok arealer for fremtidige utvideser. I april 2013 bevilgetv Tanzania Airports Authority midler til en evaluating av området for den foreslåtte flyplass.

## Referanser


## Eksterne lenker
* Tanzania Airports Authority
Moshi lufthavn

**Moshi  lufthavn**  er en flyplass nordøst i Tanzania som betjener  Moshi.  Coastal Aviation benytter plassen til både rute- og charterflyvninger.

## Referanser


## Eksterne lenker
* Tanzania Airports Authority
Aulacopus

* Se systematisk inndeling

***Aulacopus*** er en slekt av biller som hører til underfamilien sagbukker (Prioninae) i familien trebukker (Cerambycidae). Slekten omfatter bare én kjent art.

## Utseende
En middelsstor (ca. 30 millimeter), brunsvart til svart trebukk, forholdsvis liten til Prioninae å være. Pannen har en grunn fure i midten. Antennene er kortere enn kroppen. Pronotum er trapesformet, litt bredere enn langt, med et par store, blanke knøler ved midten som danner et karakteristisk mønster og fint sagtakket ytterkant. Dekkvingene er grovt og tett punkterte, hver dekkvinge har fem opphøyde lengderibber.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster.

## Utbredelse
Arten er utbredt over hele Afrika sør for Sahara.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Macrotomini Thomson, 1860
******** Gruppen Macrotomina Thomson, 1860
********* Slekten *Aulacopus* Audinet-Serville, 1832 
********** *[[Aulacopus reticulatus]]* Audinet-Serville, 1832

## Kilder
* Prioninae of the World - *Aulacopus reticulatus* http://www.prioninae.eu/taxonomy/aulacopus/reticulatus
* Liste over artene i Macrotomina

## Eksterne lenker
* 
* Coleoptera-Atlas.com - ''Aulacopus''. Med bilder av noen av artene
Lake Manyara lufthavn

**Lake Manyara Airport**  er en flyplass i Tanzania som betjener  Manyarasjøen nasjonalpark.

## Selskaper og destinasjoner

## Se også

* Liste over flyplasser i Tanzania

## Referanser


## Eksterne lenker
* Airport information for Lake Manyara Airport at Great Circle Mapper. Source: DAFIF&nbsp;(effective October 2006).
Anna-Maria Galojan

**Anna-Maria Galojan** (født 23. februar 1982 i Kohtla-Nömme) er en estisk politiker som er mest kjent for å ha blitt dømt for underslag i Estland, sitt eksilopphold i London og rettssaker i det engelske rettssystemet for å prøve å slippe utlevering til sitt hjemland. Hun er både beskrevet som en av Estlands mest populære politikere, kjendis, journalist og som den «estiske svindleren». Hun beskriver seg selv som en statsviter og dissident.

Hun var leder av ungdomsavdelingen for det estiske reformpartiet, stilte som kandidat til det estlandske parlamentet uten å komme inn, og arbeidet for EU-bevegelsen i Estland..

I may 2011 ble hun dømt for underslag av  euro fra den ideelle organisasjonen European Movement Estonia hvor hun var daglig leder. Etter domsavsigelse rømte hun til London hvor hun har kjempet imot utlevering. Hun beskriver seg selv som en politisk flyktning som har kommet på kant med eget parti, mens andre beskriver dette som en «svært spesiell sak» på grunn av den omfattende mediadekningen og at pengene allerede var brukt før hun tiltrådte som daglig leder. Den 19. februar 2015 ble hun utlevert fra England til Estland og overført til fengselssoning i Tallinn Galojan slapp ut av fengselet da straffen var ferdig sonet den 14. juli 2015

Hun er ellers kjent for å ha vært forsidepike for den estlandske utgaven av Playboy i 2009.

## Referanser
Timothy Brook

**Timothy James Brook** (kinesisk navn: 卜正民; født 6. januar 1951) er en canadisk historiker som har spesialisert seg på sinologi. Han innehar lærestolen for Folkerepublikken Kinas ved historieinstituttet ved University of British Columbia.

Hans forskningsfelter innbefatter sosialhistorien og kulturhistorien til Ming-dynastiet i Kina, lov og avstraffelse i keisertidens Kina, kollaboratører under den andre kinesisk-japanske krig (1937&ndash;1945) og rettssaker mot krigsforbrytelser i Asia, verdenshistorie og historiografi.

## Referanser


## Eksterne lenker
*
Grete Dyb

**Grete Anita Dyb** (født 23. april 1959 i Ålesund) er en norsk psykiater og terrorforsker. Hun er forsker I ved Nasjonalt kunnskapssenter om vold og traumatisk stress, professor II i barne- og ungdomspsykiatri ved Institutt for klinisk medisin og visedekan ved Det medisinske fakultet ved Universitetet i Oslo.

Hun forsker blant annet på posttraumatiske stressreaksjoner hos barn og ungdom, barnemishandling og seksuelle overgrep. Hun leder et forskningsprosjekt om de psykiske virkningene av terrorangrepene i Norge 2011. Hun var president i International Society for Traumatic Stress Studies (2015–2016). Hun er utdannet cand.med. ved Universitetet i Oslo i 1988, ble godkjent spesialist i barne- og ungdomspsykiatri i 2004 og ble dr.med. ved Norges teknisk-naturvitenskapelige universitet i 2005.

## Referanser
Italias herrelandslag i rugby union

**Italias herrelandslag i rugby union** representerer Italia i internasjonal rugby union, og har deltatt i alle verdensmesterskap som har vært arrangert. I tillegg deltar Italia siden 2000 i den årlige Seksnasjonersturneringen ettersom de er rangert i Tier 1 av International Rugby Board.

## Deltagelse i Rugby-VM
I 1991, 1995, 1999, 2003 og 2007 måtte Italia gjennom kvalifisering til VM, men de var automatisk kvalifisert i 1987, 2011, 2015 og 2019.

## Referanser


## Eksterne lenker
* Offisielt nettsted (italiensk)
Megopis

* Se systematisk inndeling

***Megopis*** er en slekt av biller som hører til familien trebukker (Cerambycidae).

## Utseende
Middelsstore (15-35 millimeter, hunnene større enn hannene), brune trebukker. Hannene er mindre og spinklere og har mer utstående øyne enn hunnene. Pronotum kan være kledt med ullaktige hår. Dekkvingene har tre, mer eller mindre tydelige, opphøyde lengderibber.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Slekten er utbredt i det østlige (nord til Etiopia) og sørlige Afrika, og også på øyene utenfor: Madagaskar, Mauritius, Réunion og Komorene. Flere av artene finnes både på det afrikanske fastlandet og på øyene - dette er et uvanlig trekk, for de fleste grupper er overlappen i faunaen mellom disse områdene ganske liten-

## Systematisk inndeling
Artslisten følger . Tidligere ble mange asiatiske arter som i dag blir plassert i *[[Aegolipton]]*, *[[Baralipton]]* m,fl. også regnet med her.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Aegosomatini Thomson, 1860
******** Slekten *Megopis* Audinet-Serville, 1832
********* *[[Megopis edgerleyi]]* Vinson, 1962 - sørlige og østlige Afrika inkludert Madagaskar, Mauritius og Komorene.
********* *[[Megopis hirticollis]]* Komiya & Drumont, 2009 - Mauritius
********* *[[Megopis modesta]]* (White, 1853) - sørlige og østlige Afrika inkludert Madagaskar og Komorene. 
********* *[[Megopis mutica]]* Audinet-Serville, 1832 - sørlige og østlige Afrika inkludert Madagaskar, Mauritius og Komorene.
********* *[[Megopis vinsoni]]* Quentin & Villiers, 1975 - Mauritius

## Referanser


## Kilder
* Liste over artene

## Eksterne lenker
*
The Barbra Streisand Album

***The Barbra Streisand Album*** er debutalbumet til sangeren Barbra Streisand. Det ble utgitt 25. februar 1963 av Columbia Records. Det har ligget på åttendeplass på USAs albumliste og solgte til gull ifølge Recording Industry Association of America (RIAA). Albumet vant en NRARS-pris for årets bestselgende plate, og Barbra fikk tittelen som årets bestselgende sangerinne.

Musikkalbumet vant også to Grammy Awards for årets plate og beste kvinnelige popartist (Streisand). I januar 2006 ble platen innlemmet i Grammy Hall of Fame.

## Sporliste
### Side 1
# «Cry Me a River» – 3:37 (Arthur Hamilton)
# «My Honey's Lovin' Arms» – 2:14 (Joseph Meyer, Harry Ruby)
# «I'll Tell the Man in the Street» – 3:09 (Lorenz Hart, Richard Rodgers)
# «A Taste of Honey» – 2:51 (Ric Marlow, Bobby Scott)
# «Who's Afraid of the Big Bad Woolf?» – 2:35 (Frank Churchill, Ann Ronell)
# «Soon It's Gonna Rain» – 3:44 (Tom Jones, Harvey Schmidt)

### Side 2
# «Happy Days Are Here Again» – 3:04 (Milton Ager, Jack Yellen)
# «Keepin' Out Of Mischief Now» – 2:11 (Andy Razaf, Fats Waller)
# «Much More» – 3:02 (Tom Jones, Harvey Schmidt)
# «Come To The Supermarket In Old Peking» – 1:56 (Cole Porter)
# «A Sleepin' Bee» – 4:21 (Harold Arlen, Truman Capote)

## Referanser


## Eksterne lenker
* 
* The Barbra Streisand Music Guide – The Barbra Streisand Album
* Barbra Archives Discography – The Barbra Streisand Album
Leiemordere

***Leiemordere*** (originaltittel: ***Assassins***) er en amerikansk actionthriller fra 1995, regissert av Richard Donner. Hovedrollene spilles av Sylvester Stallone, Antonio Banderas og Julianne Moore. 

## Handling
Robert Rath (Sylvester Stallone) er en leiemorder som ønsker å slutte i bransjen, hjemsøkt av minner om da han drepte sin egen mentor, Nicolai (Anatoly Davydov), flere år tidligere. En dag får han i oppdrag å drepe en person, som blir tatt ut før han rekker å gjøre noe. Den som stod bak dette mordet, viser seg å være Miguel Bain (Antonio Banderas) - en annen leiemorder. Rath får i oppdrag om å drepe fire nederlandske kjøpere, som viss nok skal kjøpe en disk med sensitiv informasjon fra en hacker som heter Electra (Julianne Moore).

Bain får også det samme oppdraget, og tar ut de fire nederlandske kjøpere som viser seg å være Interpol-agenter. Rath skal drepe Electra, men lar henne leve. Han får tak i disken med sensitiv informasjon, og hans lønn for jobben blir gitt til ham i en koffert. Kofferten inneholder faktisk en bombe, plassert av hans egen arbeidsgiver i et forsøk på å drepe ham. Arbeidsgiveren hans ansetter Bain for å ta ut Rath, som nå har blitt et mål sammen med Electra. Arbeidsgiveren hans viser seg å være ingen ringere enn Nicolai, som Rath trodde var død i mange år.

## Medvirkende
* Sylvester Stallone som Robert Rath
* Antonio Banderas som Miguel Bain
* Julianne Moore som Electra
* Anatoly Davydov som Nicolai Tashlinkov
* Muse Watson som Ketcham
* Steve Kahan som Alan Branch
* Kai Wulff som Remy
* Mark Coates som Jereme Kyle
* Kelly Rowan som Jennifer
* Reed Diamond som Bob

## Referanser




## Eksterne lenker
*
Veldre stasjon

**Veldre stasjon** var en jernbanestasjon på Dovrebanen i Ringsaker kommune i Innlandet fylke. Den åpnet 15. november 1894 med strekningen Hamar–Tretten. 22. september 1965 ble stasjonen nedgradert til holdeplass, og denne ble nedlagt 29. mai 1988.

Stasjonsbygningen ble tegnet av Paul Due og var typisk for hans mellomstasjoner på strekningen. Den ble revet i 1970.

## Kilder
* 

## Eksterne lenker
Personalisering

**Personalisering** av systemer, typisk digitale tjenester, er metoder for å tilpasse disse til brukernes preferanser. Tilpasningen kan skje manuelt ved at brukeren selv setter preferanser i et brukergrensesnitt, eller tilpassingen kan skje automatisk ved at tjenesten analyserer brukerens oppførsel og setter preferanser. Automatisk tilpassing kan skje løpende eller satsvis, men satsvis behandling forutsetter langtidssporing av brukere.

Et tilsvarende aspekt omtales som personifisering (besjeling) og går ut på å få systemet til å fremstå som en reell person. Der personalisering kan sies å være en endring av egenskaper for å passe en ekstern person, er personifisering en endring av egenskaper for en indre person i systemet. Personifisering er langt mer ambisiøst enn personalisering.

For å gjøre den automatiske tilpassingen av systemene kreves det store mengder data, gjerne kalt stordata, og dette representerer et stort problem i forbindelse med personvernet.

## Se også
* Ambient intelligens

## Referanser
Oriental Sunshine

**Oriental Sunshine** var et syrefolk-band fra Bergen som var aktive fra 1968 og utover 1970-årene.

Bandet ble startet av  og Rune Walle. Etter hvert ble også  med.

På albumet *Dedicated to the Bird We Love* medvirket også bl.a. Helge Grøslie og Sture Janson.

## Diskografi
**Album**
* *[[Dedicated to the Bird We Love]]* (1970)

**Singler**
* «Mother Nature»/«Visions» (1969)
* «Across Your Life»/«Unless» (1970)

## Referanser




## Eksterne lenker
*
The Confusions of Pleasure: Commerce and Culture in Ming China

***The Confusions of Pleasure: Commerce and Culture in Ming China*** er en innflytelsesrik og ofte sitert bok om den økonomiske og kulturelle historie og innvirkning av økonomisk forandring på det sosiale og kulturelle liv i Kina under Ming-dynastiet. 

Boken er skrevet av den canadiske historikeren og sinologen Timothy Brook. Boken utkom 18. mai 1998, og andre utgave utkom 12. august 1999.

Boken vant Joseph Levenson Book Prize i 2000.

## Referanser
Lindi lufthavn

**Lindi lufthavn**  er en flyplass i det sydlige Tanzania som betjener Lindi. Den ligger om lag 20 km nordøst for Lindi.
Den er også kjent som  **Kikwetu Airport**.

## Referanser
Lindi (by)

**Lindi** er en by i den sydøstlige del av Tanzania, med et innbyggertall (pr. 2002) på cirka . Byen er hovedstad i regionen med samme navn, og ligger ved kysten av Indiahavet.

## Referanser
Greccio

**Greccio** er en liten landsby/kommune i provinsen Rieti i den nordlige del av Lazio i Italia. Kommunen har 1.466 innbyggere.

## Julekrybben
I nærheren av den lille landsbyen ligger klosteret som ble opprettet av Frans av Assisi og som gjerne kalles *Il santuario del presepe*, Julekrybbens helligdom, fordi Frans på dette sted fikk i stand julekrybben i 1223. Frans skulle passere Greccio på vei mot Rieti og hadde bedt en mann, Giovanni Vellita, om å forberede alt. En klippehule i skogen skulle utstyres med krybbe, med okse og esel som stallen i Betlehem. Frans ønsket på denne måte å feire Guds Sønns komme til jord og se med sine egne øyne hvor *fattig og usselt han for vår skyld ville ha det*.

Ved midnattstid strømmet egnens befolkning sammen til julefest. Thomas av Celano forteller:

*Greccio var blitt et nytt Betlehem, skogen gjenlød av stemmer, klippene svarte de syngendes røst. Alle bar tente fakler, om krybben stod brødrene med sine kjerter, skogen ble lys som den klare dag. Messen ble lest over krybben som [[alter]], for at det guddommelige barn under brødets og vinens skikkelse selv kunne komme til stede, likesom det legemlig og synlig hadde vært til stede i Betlehem. Ja, et øyeblikk forekom det enn også Giovanni Vellita, at han *så* et virkelig barn *ligge i krybben ...''.


Image:Sanctuary of Greccio.jpg|Klosteret i Greccio
Image:Chapel of the First Live Nativity.jpg|Julekrybben innstiftes, fresko i klosteret
Image:Greccio San Francesco.jpg|Eldgammelt bilde av Frans fra klosteret i Greccio


## Referanser


## Eksterne lenker
*
Marit Reiersgård

**Marit Reiersgård Bredesen** (født 25. april 1965) er en norsk forfatter fra Tranby.

Hun debuterte i 2007 med ungdomsromanen *Alt jeg ser er sant*. I 2010 kom barneboka *Valpen til Vilde*, og i 2012 kom den første kriminalromanenen *Stolpesnø*. I 2014 kom *Jenta uten hjerte* og i 2016 *Paradisbakken*. Hun ble nominert til Rivertonprisen i 2015 for *Jenta uten hjerte.*

## Bøker
* 2007 – *Alt jeg ser er sant* &ndash; Ungdomsroman
* 2010 – *Valpen til Vilde* &ndash; Barnebok
* 2012 – *Stolpesnø* &ndash; Kriminalroman
* 2014 – *Jenta uten hjerte* &ndash; Kriminalroman
* 2016 – *Paradisbakken* &ndash; Kriminalroman
* 2016  – *Knokkelsamleren* &ndash; Barnebok
*2018 – *Det de døde vet* – Kriminalroman

## Referanser




## Kilder
*Presentasjon av Marit Reiersgård i Forfatterkatalogen på Forfattersentrums nettsider

## Eksterne lenker
* Marit Reiersgård i Biblioteksøk
* Intervju med Marit Reiersgård i Lierposten 23. februar 2012
Ninjas In Pyjamas

**Ninjas In Pyjamas** (NIP) er en svensk e-sportgruppe som spiller Counter-Strike: Global Offensive.

## Bakgrunn
Ninjas In Pyjamas ble grunnlagt i juni 2000. De startet med *Counter-Strike 1.6* i 2007, og senere byttet de over til *[[Counter-Strike: Global Offensive]]*, i 2012. Tommy Ingemarsson og Tootzi var grunnleggerne av NIP. Det svenske e-sport laget gjorde det bra i flere turneringer. Den første store turneringen de var på var ESL COLOGNE 2014.

## Karriere
NIP har vært med i noen av de største *CS:GO* turneringene i verden og har vunnet noen av disse. I DreamHack Open Summer 2015 kom de på 3.-plass med e-sport laget Titan, og de kom på 4 plass i DreamHack Open Cluj-Napoca 2015.

## Andre spill
NiP spiller også andre spill som *[[Overwatch]]*  og *[[Dota 2]]* .

## Referanser

## Eksterne lenker
*
Clement Kjersgaard

**Clement Kjersgaard** (født 20. september 1975 i Gentofte) er en dansk TV-vert, skribent og foredragsholder. Han er særlig kjent fra aktualitetsprogrammer og talkshows på  Danmarks Radio.

## Priser
* 2005 Hal Koch-prisen 
* 2011 Publicistprisen

## Referanser


## Eksterne lenker
*  
* 
*
Navosoma

* se Systematisk inndeling

***Navosoma*** er en slekt av biller som hører til familien trebukker (Cerambycidae). Slekten omfatter bare én kjent art som lever i Sør-Amerika.

## Utseende
En nokså stor (35-40 millimeter), litt bred, matt brunsvart til svart trebukk. Hodet har ikke forstørrede kjever, antennene er kraftige og rundt to tredjedeler så lange som kroppen. Pronotum er stort og bredt, nesten rektangulæer med krumme, fint sagtakkede ytterkanter. Det er matt med kraftig mikroskulptur. på hver side av midtlinjen med en liten, men dyp, trekantet til rombeformet grop, utenfor denne med tre små, punktlignende groper. Dekkvingene er litt flate, hver dekkvinge med tre lave, opphøyde lengderibber, i spissen ved sømmen med en liten pigg. Beina er ganske spinkle.

## Utbredelse
Slekten er utbredt i det sørøstlige Sør-Amerika (Argentina, Uruguay, Paraguay, det sørøstlige Brasil).

## Systematisk inndeling
Artlisten er i henhold til 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Callipogonini 
******** Slekten *Navosoma* Blanchard, 1846
********* *[[Navosoma luctuosum]]* (Schönherr, 1817)
 
## Referanser


## Eksterne lenker
*
Per Kristian Nygård (langrennsløper)

**Per Kristian Nygård** (født 12. juli 1987) er en norsk langrennsløper som representerer Vestre Spone Idrettsforening.

## Karriere
Nygård debuterte i verdenscupen i mars 2013 med en 60.-plass på 50 km fri teknikk i Holmenkollen. Hans hittil best individuelle plassering i verdenscupen kom i januar 2016 i Nové Město, der han ble nummer 21 på 15 km fri teknikk. 

I NM på ski i januar 2015 på Røros ble han nummer sju på 30 km skiatlon. 

I norgesmesterskapet på ski i januar 2018 ble Nygård nr. 2 på 15 km fri teknikk.

## Referanser


## Eksterne lenker
*
Pål Trøan Aune

**Pål Trøan Aune** (født 29. mars 1992) er en norsk tidligere langrennsløper som representerte Steinkjer Skiklubb. Han gikk også for Team LeasePlan Go og Team Jobzone. Han konkurrerte i verdenscupen fra 2013 til 2023 med fjerdeplass på sprint fristil i Dresden i 2020 som beste resultat.

## Karriere
Aune debuterte i verdenscupen i langrenn i desember 2013 i Asiago, der han ble nummer 51 i sprint. Hans neste verdenscuprenn var i mars 2014 på sprinten i Drammen, hvor han ble nummer 38. I NM på ski i januar 2015 på Røros kom han på andreplass i sprintkvalifiseringen, men endte konkurransen som nummer 20. I verdenscupen i Östersund i februar 2015 ble han nummer 20 i sprint. Dette var hans første verdenscuppoeng.

## Referanser


## Eksterne lenker
*
Junior-VM i skiskyting 2016

**[[Junior-VM i skiskyting]] 2016** ble arrangert i Cheile Grădiștei i Romania fra 27. januar til 2. februar 2016.

## Resultater
### Ungdom
#### Jenter

#### Gutter

### Junior
#### Jenter

#### Gutter

## Medaljeoversikt

## Norges tropp
11. januar tok Norges Skiskytterforbund ut 8 jenter og 8 gutter, hvorav 10 var i alderen 20-21 år og 6 var 19 år.

### Jenter 20-21 år

 
### Gutter 20-21 år

### Jenter 19 år

 
### Gutter 19 år

## Se også
*VM i skiskyting 2016

## Referanser


## Eksterne lenker
Port Columbus internasjonale lufthavn

**Port Columbus internasjonale lufthavn** (IATA: CMH, ICAO: KCMH) er en lufthavn, beliggende midt i delstaten Ohio i USA ved Columbus (Ohio).  Det er den nest største lufthavnen i Ohio etter Cleveland-Hopkins internasjonale lufthavn.  Fra flyplassen er det noen internasjonale destiniasjoner i Nord-Amerika og flyplassen har betydelig innenriks flytrafikk i USA. Største flyoperatør fra lufthavnen er lavprisflyselskapet Southwest Airlines.

## Referanser


## Eksterne lenker
* Hjemmeside CMH
The Rite

***The Rite*** er en amerikansk skrekkfilm fra 2011, regissert av Mikael Håfström. Hovedrollene spilles av Anthony Hopkins, Colin O'Donoghue, Alice Braga og Rutger Hauer. Den ble gitt ut i januar 2011 i USA.

## Sammendrag
Michael Kovak (Colin O'Donoghue) studerer til å bli diakon. Men etter sin ordinasjon, skriver han et brev om sin resignasjon til sin overordnede, og gir mangel på tro som grunnlag for dette. Sjefen hans Matthew (Toby Jones) ønsker å sende ham til Roma, for å studere eksorsisme under ledelse av en prest, Xavier (Ciarán Hinds). Han møter en ung journalist, Angelina, som tar samme kurs – og skal skrive en avis-artikkel om eksorsisme. Xavier ber Michael om å besøke Lucas (Anthony Hopkins), som er en anerkjent eksorsist. En av Lucas sine pasienter er en gravid 16 år gammel jente, Rosaria. Fader Lucas utfører en eksorsisme på henne, og Michael ser på.

Samme  natt dør den unge kvinnen, og Fader Lucas føler at han har sviktet henne. Etter den unge kvinnens død, begynner Fader Lucas å vise tegn på demonisk besettelse. Lucas ber Michael finne Xavier, for å utføre en eksorsisme. Angelina og Michael prøver å finne Xavier, men får ikke kontakt med ham. Michael bestemmer seg for å utføre eksorsisme selv, med Angelina tilstede. Han fullfører en eksorsisme, og den kraftige demon forlater Fader Lucas. Etterpå forlater han Roma, og tilbake tilbake til USA. Filmen slutter med at Michael bestemmer seg for å fortsette som prest, og setter seg i en skriftestol for å høre en kvinnes tilståelse.

## Rolleliste
* Anthony Hopkins som fader Lucas Trevant
* Colin O'Donoghue som Michael Kovak
* Alice Braga som Angelina
* Ciarán Hinds som Xavier
* Marta Gastini som Rosaria
* Toby Jones som Matthew

## Eksterne lenker
* 
* 
* Film-trailer, youtube.com
Slaget ved Ekeberg

**Slaget ved Ekeberg** stod 4. februar 1161 på isen under Ekeberg utenfor Oslo. De stridende partene var kong Inge Haraldsson Krokrygg og nevøen Håkon Herdebrei. Dette var i borgerkrigstiden i Norge. Slaget endte med at kong Inge falt, og er beskrevet i Snorres Håkon Herdebreis saga.

## Bakgrunn
Kong Inge var en av tre brødre som alle var konger. Inges menn greide å drepe sine brødre, Øystein og Sigurd, men så dukket en ny rival opp i form av Sigurds sønn Håkon Herdebrei. Håkons menn drepte Gregorius Dagsson, kong Inges fremste lendmann og rådgiver. På grunn av Inges dårlige helse - han var lam i en fot og hadde pukkelrygg - var det Gregorius som tok de fleste avgjørelsene. Da drapet på Gregorius skjedde, var Inge i Oslo. Da han fikk høre om Gregorius' død, ønsket han å hevne sin lendmann og gode venn. Snorre lar Inge uttale følgende replikk: «*Nå kan jeg love det ene at jeg vil fare mot Håkon, og da skal ett av to hende: enten skal jeg få min bane, eller jeg skal felle Håkon og hans menn*.»

## Slaget
Om kvelden den 3. februar fikk Inge bud om at Håkon og mennene hans var i Oslo, og han tilkalte hæren. Ifølge Snorre skal han ha hatt førti hundre mann. Mennene hans mente at Inge ikke burde være med i slaget, siden han hadde dårlig helse, men Inge nektet å høre på dette. Natt til 4. februar kom en av kong Inges speidere og fortalte at Håkon og mennene hans var på vei innover isen.

Kong Inge dro da ut på isen med hele hæren. Den ene fylkingarmen vendte ut mot Trælaborg (Ekeberg), og den andre ut mot Nonneseter. Blant Inges menn var hans sammødre halvbror Orm Ivarsson, Simon Skalp, Jon Sveinsson og Gudrød, som var konge på Sudrøyene. Da hæren til Håkon kom mot Inges menn, gjorde Jon og Gudrød tegn til fiendens hær og lot dem vite hvor de stod. Etter dette sviket rømte Gudrød sammen med femten hundre mann, og Jon og en stor flokk menn med ham gikk over til Håkons hær og kjempet sammen med dem. Nå var Inges hær i mindretall, og mennene hans bad ham om å ta en hest og ri opp på Romerike for å hente mer folk. Dette ville ikke Inge, og Snorre tillegger ham følgende siste ord: «*Jeg har holdt mange slag, stundom med størst hær og stundom med minst. Det har vært min største lykke at jeg aldri har kommet på flukt. Gud får rå for mitt liv, hvor langt det skal bli, men på flukt kommer jeg aldri*.»

Etter at Gudrød og Jon og alle mennene med dem hadde gått ut av fylkingen, var Inges hær oppløst i små flokker. Da det var blitt nesten dag, kom Håkons menn frem til Inges merke, og Inge ble drept. Broren Orm fortsatte slaget, og vant stor respekt for dette, men måtte til slutt flykte. Orm skulle holde bryllup to dager etter slaget, men Håkons menn tok all bryllupskosten og flere andre verdisaker.

## Referanser


## Litteratur
*Snorre Sturlasson, Haraldssønnenes saga, Håkon Herdebreis saga. I: *Norges Kongesagaer*, oversatt av Anne Holtsmark. Gyldendal, Oslo 1979
Sardiniasanger

**Sardiniasanger** (*Sylvia sarda*) er en fugl i sangerfamilien. Den er utbredt på Sardinia, Korsika og på Balearene. De er stort sett standfugl, men noen trekker til Afrika vinterstid, og den påtreffes av og til sommerstid i Sør-Europa.

## Utbredelse
Verdens naturvernunion har pr. februar 2018 denne inndelingen i utbredelsen av arten:
1) Opprinnelig art i disse landene/områdene: Algerie, Frankrike, Italia, Libya, Tunisia
2) Streiffugler observert i disse landene/områdene: Danmark, Egypt, Gibraltar, Malta, Marokko, Storbritannia.

## Referanser




## Eksterne lenker
*
Wilfredo León

**Wilfredo León Venero** (født 31. juli 1993) er en cubanskfødt polsk volleyballspiller.

## Sportstitler

 

 

 

 

 

 

 

## Eksterne lenker
* 
* FIVB Profile
* Cb FIVB Profile
* Radio-pl
Miloš Pantović

**Miloš Pantović** (født 1996) er en tyskfødt serbisk fotballspiller som spiller for belgiske klubben .

## Referanser


## Eksterne lenker
* http://bleacherreport.com/articles/2580204-milos-pantovic-becomes-a-role-model-for-bayern-munich-academy-prospects-in-debut
*
École centrale de Paris

**École centrale de Paris** er en fransk grande école som uteksaminerer ingeniører nord i Frankrike (Paris), og som er medlem av Université Paris-Saclay.

## Utveksling og doble grader
Flere svenske tekniske høyskoler har utveksling med École Centrale de Paris. Spesielt interessant er kanskje nettverket , som etter en toårig utveksling gir rett til en eksamen også fra den utenlandske høyskolen.

## Kjente akademikere
* Mehdi Bazargan, prominent iransk akademiker som i lang tid også var aktivist for folkestyre
* Louis Blériot, fransk ingeniør
* Gustave Eiffel, fransk ingeniør og entreprenør
* Pierre Failliot, fransk friidrettsutøver som deltok under OL 1912 i Stockholm
* Boris Vian, fransk forfatter og musiker

## Referanser


## Eksterne lenker
*
Giovane Élber

**Élber de Souza** (født 23. juli 1972 i Londrina, Paraná) bedre kjent som **Giovane Élber**, er en tidligere brasiliansk fotballspiller.

## Referanser


## Eksterne lenker
* 
* 
* 
*
Bleia

**Bleia** kan vise til:

*Bleia (Borlaug i Lærdal) – et fjell ved Borlaug i Lærdal kommune i Sogn og Fjordane
*Bleia (Sognefjorden) – et fjell ved Sognefjorden i Lærdal kommune i Sogn og Fjordane
*Bleia (innsjø) – en innsjø i Steinkjer kommune i Nord-Trøndelag
Air Buddies

***Air Buddies*** er en amerikansk familiekomedie fra 2006 regissert av Robert Vince.

Det er den sjette filmen i Air Bud-filmserien, og den eneste som ble utgitt direkte på DVD. 

## Sammendrag
Den kjente Golden retriever-hunden Air Bud blir kidnappet av lyssky kjeltringer som vil selge hunden for penger, og de fem valpene hans må hjelpe eierne deres med å redde dagen og finne igjen faren sin. Underveis får de hjelp fra en rekke forskjellige dyr og skapninger, som de kan snakke med.

## Rolleliste
* Slade Pearce - Noah Framm
* Holmes Osborne - Selkirk Tander, en skurk
* Trevor Wright – Grim, en kjeltring.
* Paul Rae – Denning, en av kjeltringene som prøver å stjele Air Bud
* Christian Pikes - Henry
* Patrick Cranshaw - Sheriff Bob
* Tyler Guerrero - Bartleby Livingston
* Richard Karn - Patrick Framm
* Cynthia Stevenson - Jackie Framm
* Abigail Breslin – hunden Rosebud
* Dominic Scott Kay – en hundevalp
* Tom Everett Scott – hunden Buddy
* Michael Clarke Duncan – en vennligsinnet ulv
* Don Knotts – Sniffer, en gammel blodhund. 

## Eksterne lenker
*
Auric Air

** Auric Air Services Ltd** er et mindre,  privateiet flyselskap med base i Mwanza, Tanzania som utfører både rute- og charterflyvninger.

## Destinasjoner
Seskapet utfører regelmessig ruteflyvninger til følgende destinasjoner:

## Flåte

Auric Airs flåte omfattet følgende fly (i august 2014):

## Referanser
Arriva

**Arriva** er et trafikkselskap som driver en del busslinjer og har vunnet anbud på noen konkurranseutsatte jernbanestrekninger i Nord-Europa. Det eies av Deutsche Bahn.

## Historie
Arriva ble startet i 1938, da familien Cowie begynte å selge og reparere brukte motorsykler fra en liten forretning i Sunderland i England. I 1960 begynte selskapet å kjøpe en rekke bilforhandlere i området og ble fem år senere børsnotert under navnet Cowie Group Plc.

I 1980 begynte selskapet med busstransport og valgte i årene 1994–1996 å utvide denne forretningen ved å kjøpe de tre konkurrentene Leaside, London South og British Bus Group.

I 1997 bredte selskapet seg til de internasjonale markeder og introduserte det nåværende navnet Arriva. Samme år holdt selskapet sitt inntog i Danmark med kjøpet av Unibus. I 1999 overtok selskapet Bus Danmark, som ble fusjonert med Unibus til Arriva Danmark. Arriva Danmark er i dag Danmarks største bussoperatør. I 2007 ble Veolia Transport Danmark – som var Danmarks nest største bussoperatør – kjøpt, og kjøpet innebar at Arriva med alle sine divisjoner fikk i alt 5&nbsp;535 medarbeidere i Danmark. Samtidig nådde selskapet en markedsandel på ca. 50 % av bussdriften i Danmark og ca. 60 % i hovedstadsområdet.

## Referanser


## Eksterne lenker
* 
* Arriva Danmark
* Arriva UK
Ifakara Health Institute

**Ifakara Health Institute (IHI)** er en  tanzaniansk organisasjon som driver forskning innen helse. Den har kontorer og laboratorier i Ifakara, Dar-es-Salaam, Ikwiriri, Bagamoyo, og Mtwara, alle i Tanzania. Instituttet utfører helse-relatert forskning på ulike områder, inklusive malaria og  hiv/aids.

## Historie

Et feltlaboratorium fra Swiss Tropical and Public Health Institute ble etablert i Ifakara i 1956 av Rudolf Geigy. Fra 1981 til 1984 ble det ledet av Marcel Tanner. Instituttet ble omdøpt til «Ifakara Centre» i 1991, deretter «Ifakara Health Research and Development Centre, IHRDC» i 1996, og så til sitt nåværende navn, «Ifakara Health Institute» i 2008.

Ifakara Health Institute ble omtalt i en reportasje på Al Jazeeras Lifelines dokumentarserie *The End Game* i 2014.

## Referanser


## Eksterne lenker
* Ifakara Health Institute Website
* Ifakara Health Institute Facebook page
* IHI Digital Library on EPrints.org
* Ifakara Health Institute on SDH-Net
* St. Francis Hospital Topography, including the IHI
Bleia (Sognefjorden)

**Bleia** er et fjell i Lærdal kommune i Sogn og Fjordane. Det ligger sør for Sognefjorden og har en høyde på 1&nbsp;717 meter over havet). Fjellet er en del av Bleia naturreservat.

## Se også
* Liste over Norges høyeste fjell

## Fotnoter



## Referanser
Happy Days Are Here Again

**«Happy Days Are Here Again»** er en sang fra 1929, skrevet og komponert av Milton Ager og Jack Yellen. Leo Reisman og Lou Levin spilte inn sangen for filmmusikalen *[[Chasing Rainbows]]* (1930). Låten har blitt sunget av flere artister, men er kanskje best kjent fra Barbra Streisands tolkning. Låten ble populær da USAs president Franklin D. Roosevelt brukte den i sin reklamekampanje for presidentvalget i 1933, som han vant.

## Barbra Streisands versjon

En av de mest innflytelsesrike innspillingen av låten var Barbra Streisands. Selv om låten vanligvis blir sunget i et raskt tempo, ble versjonen hennes kjent for å være tregere og mer uttrykksfull.

Streisand sang låten under *[[The Garry Moore Show]]* i en sketsj som het «That Wonderful Year». Hun sang den på et sarkastisk vis som en millionær som nettopp hadde mistet alle pengene sine. Hun går inn på en bar, og tilbyr smykkene sine for et par drinker.

Streisand spilte inn sangen i oktober 1962 hos Columbia Records musikkstudio i New York, noen måneder før arbeidet på debutalbumet. Denne versjonen ble satt sammen av George Williams, og ble utgitt som Streisands første singel i november 1962 med «When the Sun Comes Out» som B-side. Kun 500 eksemplarer av denne singelen ble gitt ut på markedet i New York, og radiostasjonene fikk ingen av dem. Versjonen ble utgitt på nytt i mars 1965 som en del av *Hall of Fame*-serien sammen med låten «My Coloring Book».

Streisand spilte inn sangen på nytt i januar 1963 for debutalbumet *[[The Barbra Streisand Album]]*.

Streisand sang også låten på *[[The Judy Garland Show]]* i en mashup med Judy Garlands «Get Happy». Dette liveopptaket ble senere utgitt på Streisands samlealbum *[[Duets (Barbra Streisand-album)|Duets]]* i 2002.

I juni 1967 fremførte hun sangen for over 135 000 mennesker i Central Park. Denne innspillingen ble utgitt på det første livealbumet hennes *[[A Happening in Central Park]]*, og senere på samlealbumene *[[Barbra Streisand's Greatest Hits]]* og *[[The Essential Barbra Streisand]]*. Hun har også sunget sangen på flere av konsertene sine.

### Andre Streisand-versjoner
* «Happy Days Are Here Again» (singelversjonen fra 1962)
* «Happy Days Are Here Again» (albumversjonen fra 1963)
* «Happy Days Are Here Again» (live fra *[[A Happening in Central Park]]*)
* «Sing / Happy Days Are Here Again» (live fra *[[Live Concert at the Forum]]*) - 4:25
* «Happy Days Are Here Again» (live fra *[[One Voice]]*)
* «Happy Days Are Here Again» (live fra **')
* «Happy Days Are Here Again» (live fra **')
* «Happy Days Are Here Again» (live fra *[[Live in Concert 2006]]*)

## Eksterne lenker
*
Msalato internasjonale lufthavn

**Msalato internasjonale lufthavn** (swahili: *Uwanja wa Ndege wa Kimataifa wa Msalato*) er en foreslått  internasjonal lufthavn som skal betjene Tanzanias hovedstad Dodoma.

## Bakgrunn
Den nåværende  flyplass som betjener hovedstaden ligger innen byområdet og kan ikke ta imot større fly. Derfor har regjeringen til hensikt  å bygge en ny internasjonal flyplass i Msalato.

## Se også
* Dodoma Airport

## Referanser
Fairphone

**Fairphone** er et firma som ble grunnlagt i 2013 i Amsterdam i Nederland og driver med «sosial virksomhet» innen produksjon og markedsføring av smarttelefoner. Selskapets mål er å utvikle apparater som gjør minimal skade på miljø og i størst mulig grad bidrar til en rettferdig sosial utvikling, selv om firmaet innrømmer at det ennå ikke er fullstendig mulig å oppnå dette. Selskapets telefoner skal inneholde færrest mulig såkalte «konfliktmaterialer», i all hovedsak gull, tinn, tantal og wolfram, som er utvunnet under krigslignende eller umenneskelige forhold. I tillegg skal telefonene være produsert under mest mulig rettferdige sosiale forhold. Med introduksjonen av firmaets annen generasjons telefon, *Fairphone 2,* har firmaet også lagt vekt på at de enkelte bestanddelene av telefonen enkelt skal kunne byttes ut av sluttbrukere, slik at oppgraderinger og reparasjoner skjer på miljømessig sett mest mulig bærekraftig vis.
## Produkter

* *Fairphone 1* ble til i 2013 på grunnlag av  forhåndsbestillinger den 5. juni 2013. Den første produktserien på  telefoner var utsolgt innen 13. november samme år, én måned før den kunngjorte leveringsdatoen. Neste serie på  apparater ble lagt ut for salg den 21. mai 2014. Ialt solgte telefonen i rundt  eksemplarer. Telefonen støtter to SIM-brikker, og ble levert med operativsystemet Android, versjon 4.2.2.

* *Fairphone 2* begynte å bli utlevert til kunder i desember 2015. Det er den første modul-baserte smarttelefonen på markedet, og er konstruert slik at brukerne selv skal kunne oppgradere og reparere apparatet. Førbestillinger begynte 16. juli 2015 og endte 30. september samme år. På dette tidspunkt var det kommet inn  bestillinger. Leveringen begynte i desember 2015. Telefonen støtter i likhet med forgjengeren to SIM-brikker, og ble levert med Android versjon 5.1.
* *Fairphone 3* kom på markedet 3. september 2019. I likhet med forgjengeren er telefonen modulbasert, og alle deler kan oppgraderes aller skiftes av brukeren, slik at telefonen får ti av ti mulige poeng av iFixit. Den leveres med «Fairphone OS», som bygger på Android 9. Også Fairphone 3 er konstruert av råvarer som er mest mulig etisk produsert eller består av gjenvunnet materiale.

## Utmerkelser
Fairphone ble tildelt prisen som raskest voksende teknologiselskap under The Next Web-konferansen april 2015.

## Referanser


## Eksterne lenker
*
Ifakara

**Ifakara** er en større by og hovedstad i det sydlige-sentrale Kilombero-distriktet i Tanzanias Morogoro-region. Byen, hvis økonomi tradisjonelt har vært helt og holdent avhengig av landbruket, er med sine om lag 60&nbsp;000 innbyggere blitt et stadig voksende handelssentrum. Ifakara ligger i den lavtliggende dalen rundt Kilombero-elven godt 100&nbsp;km syd for hovedveien fra Dar-es-Salaam til Iringa og videre til Zambia. I regntiden blir området ofte isolert i lengre perioder.

Byen fungerer som administrativt senter og handelsby for et større oppland, herunder hele Ulanga-distriktet. Ifakara er lilekedes preget av å være en gjennemfartsby med mange små overnattingssteder, spise- og skjenkesteder. Den har  buss- og togforbindelse med omverdenen. Befolkningen bestod opprinnelig av bønder og fiskere som var flyttet inn fra landdistriktene rundt Ifakara. De fleste er fortsatt opptatt med landbruk, men avstanden til markene blir stadig større og utbyttet derfor mindre. Fler og fler supplerer sine inntekter med handel og serviceaktiviteter. Befolkningen er sammensatt av et bredt utvalg av stammer fra Ulanga, Kilombero og Morogoro-distrikterne. De største religiøse grupperinger er de katolske og muslimske, som  størrelsesmessig er jevnbyrdige. I tillegg finnes en stor og voksende underskog av protestantiske menigheter spredt ut over hele Kilombero-området.

## Etymologi
Navnet Ifakara er satt sammen av to Ndamba-ord: ufa og kara som betyr «land som er ødelagt» eller «land som er totalt dødt». Det fikk navn under  Lipangalalas invasjon i 1860-årene da Ndamba ble drevet vekk fra Kilombero-elven. Mens de var på vei tilbake fikk de vite av folk de møtte at i dalen hadde ting falt fra hverandre på grunn av invasjonen. Senere, i kolonitiden, kunne ikke europeerne uttale det riktig, derfor «Ifakara» i stedet for «ufakara».

Ifakara er hjemsteded  for  Ifakara Health Institute og St. Francis Designated District Hospital.

## Frivillige organisasjoner i Ifakara
* Plan International
* Ifakara Community Group

## Referanser
Jostein Ljones

**Jostein Ljones** (født 1967) er yrkessjåfør og lokalpolitiker for Senterpartiet. Han var
ordfører i Kvam kommune i Hordaland fra 2015 til 2019. 

Ljones er tidligere eggprodusent fra Kvam og var fylkesleder i Hordaland Senterparti fra 2012 til 2019.Han ble valgt til nestleder i Vestland Senterparti i 2019.

## Referanser
Morten Djupdal

**Morten Rønningen Djupdal** (født 1991) er en norsk tidligere lokalpolitiker (AP) og studentpolitiker.  

Djupdal var i 2015 den siste lederen av Studentparlamentet ved Høgskolen i Sør-Trøndelag. Djupdal har tidligere representert Arbeiderpartiet i Oppland fylkesting (2011-2015). Djupdal har medvirket til boken *Der sola aldri skinner* forfattet av Stian Bromark.Boken handler om timene før og timene etter terrorangrepet på Utøya 2011.

## Verv
*2015- Leder av Studentparlamentet ved HiST
*2015- Styringsgruppa for fusjon, NTNU
*2013-2015 Leder for Studentforening av lærerstudenter i Trondheim
*2011–2015 Fylkestingsrepresentant, Oppland fylkesting
*2011–2012 Representant i Nord-Aurdal kommunestyre
*2010–2011 Fylkessekretær, AUF i Oppland
*2009–2010 leder i Ungdommens fylkesting, Oppland

## Referanser


## Eksterne lenker
* Oppland Arbeiderblad – «Mistet ferga - reddet liv», reportasje etter Utøyatragedien 2011, 23. juli 2011.
* Oppland Arbeiderblad – «Krever fortsatt mulighet til fravær», 22. april 2010.
* Oppland Arbeiderblad – «Morten har en nøkkelrolle når fusjonen mellom NTNU og høgskolene skal gjennomføres», 19. mai 2015.